CELEX: 62016TN0383
Language: mt
Date: 2016-07-20 00:00:00
Title: Kawża T-383/16: Rikors ippreżentat fl-20 ta’ Lulju 2016 – Tri Ocean Energy vs Il-Kunsill

26.9.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 350/21
            
         Rikors ippreżentat fl-20 ta’ Lulju 2016 – Tri Ocean Energy vs Il-Kunsill
   (Kawża T-383/16)
   (2016/C 350/27)
   Lingwa tal-kawża: l-Ingliż
   
      Partijiet
   
   
      Rikorrenti: Tri Ocean Energy (il-Kajr, l-Eġittu) (rappreżentanti: P. Saini, QC, R. Mehta, barrister u N. Sheikh, solicitor)
   
      Konvenut: Il-Kunsill tal-Unjoni Ewropea
   
      Talbiet
   
   
               —
            
            
               tannulla, sa fejn tapplika għar-rikorrenti, id-Deċiżjoni tal-Kunsill (PESK) 2016/850, tas-27 ta’ Mejju 2016, li temenda d-Deċiżjoni 2013/255/PESK dwar miżuri restrittivi kontra s-Sirja (ĠU L 141, p. 125);
            
         
               —
            
            
               tannulla, sa fejn japplika għar-rikorrenti, ir-Regolament ta’ Implimentazzjoni tal-Kunsill (UE) 2016/840, tas-27 ta’ Mejju 2016, li jimplimenta r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja (ĠU L 141, p. 30); u
            
         
               —
            
            
               tikkundanna lill-Kunsill għall-ispejjeż sostnuti mir-rikorrenti.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka ħames motivi.
   
               1.
            
            
               L-ewwel motiv ibbażat fuq in-nuqqas ta’ osservanza tal-motiv għall-inklużjoni fl-Anness tad-deċiżjoni u tar-regolament ikkontestati kif ippreċiżat mill-Artikolu 28(1) tad-Deċiżjoni 2013/255/PESK dwar miżuri restrittivi kontra s-Sirja (id-“deċiżjoni inizjali”) u mill-Artikolu 15(1)(a) tar-Regolament tal-Kunsill (UE) Nru 36/2012 dwar miżuri restrittivi fid-dawl tas-sitwazzjoni fis-Sirja (ir-“regolament inizjali”).
            
         
               2.
            
            
               It-tieni motiv ibbażat fuq ksur tad-drittijiet tad-difiża u protezzjoni ġudizzjarja effettiva.
            
         
               3.
            
            
               It-tielet motiv ibbażat fuq il-fatt li l-Kunsill naqas milli jissodisfa l-obbligu tiegħu ta’ motivazzjoni, kemm fid-deċiżjoni kkontestata kif ukoll fir-regolament ikkontestat.
            
         
               4.
            
            
               Ir-raba’ motiv ibbażat fuq limitazzjoni mhux ġustifikata u sproporzjonata tad-drittijiet għall-proprjetà u għar-reputazzjoni tar-rikorrenti.
            
         
               5.
            
            
               Il-ħames motiv ibbażat fuq żball manifest ta’ evalwazzjoni.